Sewe vas ná Wes-Kaap-moordSewe mans is Sondag by ŉ huis in Melkhoutfontein in Stilbaai in hegtenis geneem in verband met die moord op Ampie Jansen, ŉ 38-jarige man van die Wes-Kaap. “Die verdagtes is almal tussen 22 en 38 jaar oud,” het kapt. Bernadine Steyn, woordvoerder van die polisie in die Wes-Kaap, Maandag gesê. “Die mans het Jansen glo van ŉ misdaad beskuldig en hom erg aangerand.” Jansen het op pad na ŉ hospitaal in Riversdale aan sy beserings beswyk. Die sewe mans gaan na verwagting Woensdag in die Riversdale-landdroshof verskyn. – SAPA